22. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ.31512/2009 της 12/24 Μαΐου 1955 Περί στοιχείων απαιτουμένων δια την αναγγελίαν λύσεως σχέσεως εργασίας εις τον Οργανισμόν Απασχολήσεως και Ασφαλίσεως Ανεργίας. Εν όψει των διατάξεων του εδαφ. β΄ της παρ. 3 του άρθρ. 9 Νόμ. 3198/1955 «περί τροποποιήσεως και συμπληρώσεως των περί καταγγελίας της σχέσεως εργασίας διατάξεων». Ορίζομεν όπως, η εις τον Οργανισμόν Απασχολήσεως και Ασφαλίσεως Ανεργίας και το οικείον Γραφείον Ευρέσεως Εργασίας υποβαλλομένη αναγγελία λύσεως της σχέσεως εργασίας, είτε αυτή ενεργείται δια παραδόσεως του εγγράφου της καταγγελίας της σχέσεως εργασίας συμφώνως προς την παρ. 2 του άρθρ. 9 του Νόμ. 3198, είτε δι’ αυτοτελούς εγγράφου συμφώνως προς την παρ. 3 του αυτού ως άνω άρθρου περιλαμβάνη τα κάτωθι στοιχεία: 1.Τίτλον της επιχειρήσεως, διεύθυνσιν ως και είδος κύκλου εργασιών αυτής.-2.Ονοματεπώνυμον, όνομα πατρός ως και διεύθυνσιν του μισθωτού ούτινος κατηγγέλθη η σχέσις εργασίας.-. 3. Είδος απασχολήσεως του μισθωτού.- 4. Χρονικήν διάρκειαν της καταγγελθείσης σχέσεως εργασίας χρονολογικώς προσδιοριζομένη.- 5. Μισθόν ή ημερομίσθιον κατά τον χρόνον της καταγγελίας της σχέσεως εργασίας. Ως τοιούτος λογίζονται αι αποδοχαί του τελευταίου μηνός υπό καθεστώς πλήρους απασχολήσεως.6.Οργανισμόν κυρίας ασφαλίσεως εις ον τυγχάνει ησφαλισμένος ο απολυθείς και αύξ. αριθμόν βιβλιαρίου.- 7.Οικογενειακήν κατάστασιν. Δια της υπ’ αριθ. 44471/4655 της 21/26 Ιουλ. 1956 αποφ. Υπ. Εργασίας ωρίσθη όπως εις την αναγγελίαν λύσεως της σχέσεως εργασίας περιλαμβάνονται εκτός των άλλων στοιχείων και 1)το επάγγελμα του μισθωτού επακριβώς προσδιοριζόμενον (ως π.χ. κλώστης, λεβητοποιός, λινοτύπης κλπ,) και 2) η ηλικία του απολυθέντος. Βλ. και εγκύκλιον αριθ. 6/1955 (κατωτ. αριθ. 24). 